Návrh komuniké

Vláda SR prerokovala a schválila „Hodnotiacu správu o príprave kontraktov v štátnej správe“.

Systém kontraktov sa uplatňuje na vymedzenie vzťahov medzi ústrednými orgánmi štátnej správy a nimi priamo riadenými rozpočtovými a príspevkovými organizáciami  a umožňuje riadenie a rozpočtovanie podľa aktivít. Kontrakty sú verejne prístupné a ich plnenie sa môže verejne kontrolovať, čo smeruje k posilneniu zodpovednosti ústredných orgánov a organizácií voči externému prostrediu.

Pre úspešné fungovanie kontraktov  je potrebné, aby bol vypracovaný návrh opatrení na adaptáciu kontraktov na systém programového rozpočtovania, obsahujúci tiež podrobnejšiu metodiku s príkladmi z praxe, ktorá upraví prípravu a obsah kontraktov.